|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy****a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 48 67 ; 487 41-57ounz@vojvodinа.gov.rs |
|  | ČÍSLO: 128-451-541/2020 | DÁTUM: 5. 2. 2020 |

 Podľa článku 3 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry ustanovizní základného a stredoškolského vzdelávania a výchovy v Autonómnej pokrajine Vojvodine (Úradný vestník APV č. 7/19) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2020 (Úradný vestník APV č. 54 /19 ) Pokrajinský sekretariát vzdelávania, predpisov, správy a národnostných menšín - národnostných spoločenstiev vyhlásil

**SÚBEH**

**O FINANCOVANIE A SPOLUFINANCOVANIE PROJEKTOV V OBLASTI ZVYŠOVANIA KVALITY VZDELÁVACO - VÝCHOVNÉHO PROCESU STREDOŠKOLSKÉHO VZDELÁVANIA - VÝDAVKOV ORGANIZOVANEJ PREPRAVY ŽIAKOV STREDNÝCH ŠKÔL SO SÍDLOM V AP VOJVODINE NA VEĽTRH VZDELÁVANIA V NOVOM SADE V 2020. ROKU**

Pokrajinský sekretariát vzdelávania, predpisov, správy a národnostných menšín – národnostných spoločenstiev, v súlade s finančným plánom a finančnými možnosťami v rozpočtovom roku 2020, bude financovať a spolufinancovať projekty v oblasti zvyšovania kvality vzdelávaco-výchovného procesu stredoškolského vzdelávania - výdavky organizovanej prepravy žiakov stredných škôl so sídlom v AP Vojvodine na Veľtrh vzdelávania v Novom Sade v roku 2020 vo výške **3 000 000,00 dinárov.**

Právo účasti na súbehu majú ustanovizne stredoškolského vzdelávania na území AP Vojvodiny, založené republikou, autonómnou pokrajinou alebo jednotkou lokálnej samosprávy. Uvedené prostriedky sa určili na zvyšovanie kvality vzdelávaco-výchovného procesu stredoškolského vzdelávania - výdavky organizovanej prepravy žiakov stredných škôl so sídlom v AP Vojvodine na Veľtrh vzdelávania, ktorý sa bude konať v termíne 4. až 5. marca 2020 v Novom Sade.

 Žiadateľ má k prihláške na súbeh pripojiť:

1. fotokópiu osvedčenia o daňovom identifikačnom čísle;
2. neviazanú ponuku ceny prepravy žiakov na Veľtrh vzdelávania v Novom Sade s uvedeným počtom užívateľov služieb.

**ROZHODOVANIE O ŽIADOSTIACH A SPÔSOB UCHÁDZANIA**

O pridelení finančných prostriedkov príjemcom rozhoduje pokrajinský tajomník pre vzdelávanie na základe návrhu komisie na realizáciu súbehu, ktorá posudzuje prijaté žiadosti.

Kritériá na pridelenie prostriedkov, v súlade s článkom 11 bod 2 písmeno 1, 2 a 5 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín - národnostných spoločenstiev na financovanie a spolufinacovanie programov a projektov v oblasti základného a stredoškolského vzdelávania a výchovy v Autonómnej pokrajine Vojvodine, sú nasledujúce:

- veľkosť cieľovej skupiny,

- stupeň zapojenia cieľovej skupiny, ktorej je určený projekt,

- zapojenie partnerských inštitúcií do realizácie projektu.

Sekretariát si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou podliehajúcou oprávneniu, je potrebné pripojiť náležité oprávnenie na jej podpisovanie.

Žiadosť na súbeh sa predkladá v písomnej podobe a na jednotnom formulári, ktorý sa uverejňuje na webovej stránke sekretariátu.

**Jedna právnická osoba môže predložiť iba jednu žiadosť.**

Výsledky súbehu sa uverejňujú na webovej stránke sekretariátu.

**Lehota podávania žiadostí na súbeh je 20. február 2020.**

Žiadosti s potrebnou dokumentáciou sa odosielajú na adresu:

Pokrajinský sekretariát vzdelávania, predpisov, správy

a národnostných menšín - národnostných spoločenstiev

„Súbeh o výdavky na organizovanú prepravu žiakov na Veľtrh vzdelávania“

Bulvár Mihajla Pupina 16

21 000 Nový Sad

Komisia nebude rozoberať:

* neúplné žiadosti;
* oneskorené žiadosti;
* neprípustné žiadosti (predložené neoprávnenými osobami a subjektmi, ktoré neboli plánované v súbehu);
* žiadosti, ktoré nesúvisia so súbehom plánovanými účelmi;
* žiadosti užívateľov, ktorí v predchádzajúcom období neopodstatnili pridelené prostriedky vo finančných a opisných správach.

Tlačivo dotazníka si môžete stiahnuť **od 5. februára 2020** z oficiálnej webovej prezentácie Pokrajinského sekretariátu vzdelávania, predpisov, správy a národnostných menšín – národnostných spoločenstiev: [**www.puma.vojvodina.gov.rs**](http://www.puma.vojvodina.gov.rs/)**.**

Informácie v súvislosti so súbehom možno získať na telefónnych číslach: 021/ 487 48 67, 487 41 57.

 POKRAJINSKÝ TAJOMNÍK

 Mihály Nyilas